Mõntu (laev, 1951)

Mõntu (vene keeles Мынту, ametliku latinisatsiooni järgi ka Myntu, nimetatud Mõntu koha järgi) oli pärast Teist maailmasõda Soomes sõjakahjutasukuunarina ehitatud kolmemastiline puust purjelaev.

Ajalugu
Mõntu ehitati 1949. aastal Soomes Turus (Pansios) OY Laivateollisuus AB laevatehases sõjakahjude korvamiseks NSV Liidule. Kokku ehitati Soomes sõjakahjudeks 91 puukuunarit, Mõntu oli selle tehase 28. laev (ja ka kogu sarja 66. laev).

Laev lasti vette 7. märtsil 1950 ja anti 29. mail 1951 NSV Liidule üle.Sirpa Wahlqvist. "Sydämellä rakennetut seililaivat. Sotakorvauskuunareiden rakentaminen ja rakentajat F.W. Hollming Oy:n telakalla Raumalla 1945–1952". Turku 2011. Leht 342 Ta oli arvel Eesti Merelaevanduses ja teenis Läänemerel kaubalaevana.

Ta kanti pärast 1959. aastat maha ja vrakk uputati aastatel 1959–1965 Tallinna lahe Kalarannas Tallinna Laevatehase / Kolhoosidevahelise Laevatehase basseini muuli pikendusena.

Sõjakahjutasukuunaritest on Mõntul kõige rohkem säilinud originaalkehandit.

Segiajamine sõsarlaev Ristnaga
Väga tihti on teadmata põhjusel arvatud, et see on hoopis sõsarlaeva Ristna vrakk.Muinsuskaitseameti vrakiregister"Lugeja küsib. Laevavrakk Tallinna vanas Kalasadamas". Vastab Vello Mäss. Navigaator 4/ 2007. LK 10 Ometi on Eesti Meremuuseumis oleval ja 1975. aastal tehtud fotol selgesti näha, et vrakk kannab veel Mõntu nime."Kolhoosidevahelise laevatehase sadama kaitsemuulina kasutatav mootorpurjelaeva "Mõntu" vrakk Tallinnas Vana-Kalasadamas". 2. juuli 1975. Eesti Meremuuseumi fotokogu, MM F 841/3

Ühes Eesti Meremuuseumi raamatus on kõrvuti pildid, kus allkirja järgi on ühel Mõntu ja teisel Ristna, aga tegelikult on üks ja sama laev."1954. Mootorpurjelaevad Raketa, Lutš, Saira, Tšaika, Kõpu, Mõntu, Ristna, Albatros". // 100 aastat kiilu all. Eesti lugu laevades. Eesti Meremuuseum. Tallinn 2015. Lk 81

Pildid
Foto: Robert Treufeldt 

Viited

Kirjandus
"1954. Mootorpurjelaevad Raketa, Lutš, Saira, Tšaika, Kõpu, Mõntu, Ristna, Albatros". // 100 aastat kiilu all. Eesti lugu laevades. Eesti Meremuuseum. Tallinn 2015. Lk 80–81

Välislingid

Muinsuskaitseameti vrakiregistris nime "Ristna" all
"Tallinna Kolhoosidevaheline Laevatehas. Sadamas kalalaevad ja kaitsemuulina kasutatav mootorpurjeka "Mõntu" vrakk" 20. juuli 1971. Eesti Meremuuseumi fotokogu, MM F 642/3
"Kolhoosidevahelise laevatehase sadama kaitsemuulina kasutatav mootorpurjelaeva "Mõntu" vrakk Tallinnas Vana-Kalasadamas" 2. juuli 1975. Eesti Meremuuseumi fotokogu, MM F 841/3
"Purjelaeva "Mõntu"(?) mudel Tallinna Kalatööstuslikus Merekoolis" 1970. aastad. Eesti Meremuuseumi fotokogu, MM F 1413/29
"Patarei vangla" Foto: Toomas Huik, mai 1995. Eesti Rahvusarhiivi Filmiarhiiv, EFA.519.0.162995
"mootorpurjeka "Mõntu" vrakk" Foto: Vello Mäss, suvi 2001. Eesti Meremuuseumi fotokogu, MM F 4095
"Mootorpurjekas "Mõntu" Tallinna Kolhoosidevahelises Laevatehases slipitee kõrval" Foto: Vello Mäss, suvi 2001. Eesti Meremuuseumi fotokogu, MM F 4552


Kategooria:Sõjakahjutasukuunarid
Kategooria:NSV Liidu laevad
Kategooria:Eesti purjelaevad
Kategooria:Eesti kaubalaevad